สวัสดีค่ะ หนูมีอาการเวียนหัวเหมือนจะอาเจียน ตอนเดือน 8 ทุกทีวันที่27หนูต้องมาแต่มาอีกที ประจำเดือนหนูไม่มา1 เดือนกับอีก18 วัน มาอีกทีวันที่7 ของเดือน9 พอเดือนนี้ประจำเดือนหนูก็ไม่มา แต่มีอาการเวียนศีรษะเหมือนจะอาเจียน หนูควรทำไงดีค่ะ
สวัสดีค่ะ อาการเวียนหัว มึนศีรษะ เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น-ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ ภาวะก่อนมีประจำเดือน เป็นต้นดังนั้นเรื่องอาการเวียนหัว แนะนำการดูแลตนเองในเบื้องต้น ขณะที่มีอาการเวียนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอ หากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปส่วนการขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นหาก มีเพศสัมพันธ์ก่อนนั้น แนะนำให้ทดสอบการตั้งครรภ์ดูก่อนนะคะหากไม่ตั้งครรภ์ แสดงว่าการขาดประจำเดือนเป็นจากสาเหตุอื่นๆ ตามข้างต้นนะคะ โดยสามารถรอดูอาการก่อนได้นะคะแต่หากขาดประจำเดือนต่อเนื่องเกิน 3เดือน หรือมีอาการผิดปกติอื่นๆ แนะนำไปพบแพทย์เพื่อตรวจดูอาการอีกทีนะคะ